**ສັກຢາສຳລັບເດັກນ້ອຍ**

ພໍ່ແມ່ຫຼາຍຄົນຄົງສົງໃສວ່າເດັກນ້ອຍແລກເກີດຕ້ອງໄດ້ຮັບການສັກວັກຊີນເພື່ອສ້າງພູມຄຸ້ມກັນໂລກຫຍັງແດ່ ພວກເຮົາມີຕາຕະລາງການສັກວັກຊີນຕັ້ງແຕ່ແລກເກີດຈົນເຖີງອາຍຸ 15 ປີ

1. ແລກເກີດ

* ວັກຊີນ **BCG** ປ້ອງກັນວັນນະໂລກ, ວັກຊີນປ້ອງກັນຕັບອັກເສບ **B** ຄັ້ງທີ່ 1

1. 1ເດືອນ

* ວັກຊີນປ້ອງກັນຕັບອັກເສບ **B** ຄັ້ງທີ່ 2

1. 2ເດືອນ

* ວັກຊີນປ້ອງກັນໄອໂກນ, ຄໍຕີບ, ບາດທະຍັກ, ໂປລິໂອ, ເຍື້ອຫຸ້ມສະໝອງອັກເສບຄັ້ງທີ່1

1. 4ເດືອນ

* ວັກຊີນປ້ອງກັນໄອໂກນ, ຄໍຕີບ, ບາດທະຍັກ, ໂປລິໂອ, ເຍື້ອຫຸ້ມສະໝອງອັກເສບຄັ້ງທີ່2

1. 6ເດືອນ

* ວັກຊີນປ້ອງກັນໄອໂກນ, ຄໍຕີບ, ບາດທະຍັກ, ໂປລິໂອ, ເຍື້ອຫຸ້ມສະໝອງອັກເສບຄັ້ງທີ່ 3 ຕັບອັກເສບ **B** ຄັ້ງທີ່ 3

1. 9ເດືອນ

* ວັກຊີນປ້ອງກັນໂລກຫັດ, ຫັດເຢີລະມັນ ຄາງທູມ

1. 1-3 ປີ

* ວັກຊີນປ້ອງກັນສະໝອງອັກເສບ 1 ເຂັມ, ເຂັມທີ່ 2 ຫຼັງ 3 – 12 ເດືອນ

1. 18 ເດືອນ

* ວັກຊີນປ້ອງກັນໄອໂກນ, ຄໍຕີບ, ບາດທະຍັກ, ໂປລິໂອ, ກະຕຸ້ນຄັ້ງທີ່ 1

1. 4-5 ປີ

* ວັກຊີນປ້ອງກັນໄອໂກນ, ຄໍຕີບ, ບາດທະຍັກ, ໂປລິໂອ, ກະຕຸ້ນຄັ້ງທີ່ 2

1. 5 ປີ

* ວັກຊີນປ້ອງກັນໄອໂກນ, ຄໍຕີບ, ບາດທະຍັກ, ໂປລິໂອ, ຄັ້ງທີ່ ( ອາຍຸຫຼາຍກວ່າ 4 ປີ )

1. 5 – 6 ປີ

* ວັກຊີນປ້ອງກັນໄທລອຍ

1. 2- 16 ປີ

* ວັກຊີນປ້ອງກັນຕັບອັກເສບ A ເຂັມທີ່1 – 2 ຫ່າງກັນ 6 ເດືອນ ເຖີງ 1 ປີ

1. 12 – 15

* ວັກຊີນປ້ອງກັນຄໍຕີບ, ບາດທັກຍັກ

ສັກຢາສຳລັບແມ່ຍິງຖືພາ

ແມ່ຖືພາຄວນສັກວັກຊີນທີ່ສຳຄັນຫຍັງແດ່

ເພາະວ່າໃນໄລຍະຖືພາ ບໍ່ພຽງແຕ່ຕ້ອງເອົາໃຈໃສ່ເບິ່ງແຍງແມ່ເທົ່ານັ້ນ .. ແຕ່ຍັງຕ້ອງລະມັດລະວັງຕໍ່ຄວາມປອດໄພຂອງລູກ. “ວັກຊີນ” ຄືກັບການຊ່ວຍເຫຼືອ ເພື່ອສ້າງພູມຕ້ານທານເພື່ອປ້ອງກັນອັນຕະລາຍຂອງການຕິດເຊື້ອໃຫ້ແມ່ແລະລູກໃນທ້ອງມີຄວາມປອດໄພຈົນກວ່າຈະເກີດລູກ

* ວັກຊີນທີ່ສຳຄັນທີ່ແມ່ມານຄວນສັກຢາຫຍັງແດ່?
* ວັກຊີນກັນພະຍາດບາດທະຍັກ (Tetanus) ເພື່ອໃຫ້ພູມຕ້ານທານແກ່ເດັກນ້ອຍ ແລະ ເປັນການດີສຳລັບແມ່ຖືພາໃນຜູ້ໃຫຍ່, ຄວນໄດ້ຮັບການສັກຢາທຸກໆ 10 ປີ, ແຕ່ໃນກໍລະນີຂອງແມ່ຖືພາບາງຄົນທີ່ອາດຈະບໍ່ໄດ້ຮັບການສັກຢາເປັນເວລາດົນ. ແນະນຳໃຫ້ໄດ້ຮັບການສັກຢາປ້ອງກັນເພື່ອຊ່ວຍໃນການຮັກສາບາດແຜ. ເນື່ອງຈາກການເກີດລູກຈະມີບາດເກີດຂຶ້ນ, ບໍ່ວ່າຈະເປັນການເກີດຕາມທຳມະຊາດ ຫຼື ການຜ່າຕັດ, ວັກຊີນປ້ອງກັນບາດທະຍັກແມ່ນທ່ານ ໝໍ ຈະສີດໃຫ້ແມ່ທີ່ຖືພາ 2 ເຂັມ, ເຊິ່ງພູມຕ້ານທານຈະສົ່ງໄປເຖີງເດັກທີ່ຢູ່ໃນທ້ອງ. ໂດຍການສັກຄັ້ງ ທຳອິດໃນເດືອນ 1 ແລະ ເຂັມທີ 2 ໃນເດືອນ 6, ແຕ່ຖ້າໃນກໍລະນີສັກຄົບ 3 ຄັ້ງ, ພູມຕ້ານທານຈະຖືກປົກຄຸມຢູ່ໃນສ່ວນຂອງແມ່ຖືພາເຊັ່ນດຽວກັນ, ໂດຍເຂັມທີ 3 ຈະຖືກສັກຫຼັງຈາກເກີດລູກ.
* ວັກຊີນປ້ອງກັນໂຣກຄໍຕີບ, ພະຍາດໄອໄກ່, ບາດທະຍັກ , ໂດຍສັກໄດ້ຕັ້ງແຕ່ອາຍຸການຖືພາ 27-36 ອາທິດ, ຊ່ວຍປົກປ້ອງຄູ້ມກັນແມ່ຖືພາ, ເພາະວ່າໃນໄຕມາດທີ 3 ພູມຕ້ານທານຂອງການຕິດເຊື້ອຈະຫຼຸດລົງ. ເຮັດໃຫ້ແມ່ຖືພາບໍ່ເຈັບປ່ວຍ ແລະ ຕິດເຊື້ອງ່າຍເຊິ່ງ, ຖ້າວ່າແມ່ຖືພາບໍ່ສະບາຍ ຫຼື ຕິດເຊື້ອ, ຈະມີໂອກາດຄອດກ່ອນກຳນົດໄດ້, ໂດຍວັກຊີນຊະນິດນີ້ເປັນວັກຊີນ 3 ຊະນິດທີ່ສັກພ້ອມກັນໃນ 1 ເຂັມ ອີກທັ້ງຍັງຊ່ວຍປ້ອງກັນໂຣກບາດທະຍັກໄດ້. ປ້ອງກັນການຕິດເຊື້ອໃນລະຫວ່າງການຖືພາ ແລະ ເກີດລູກ.
* ວັກຊີນປ້ອງກັນໄຂ້ຫວັດໃຫ່ຍ ໄຂ້ຫວັດໃຫຍ່ແມ່ນພະຍາດທີ່ເປັນອັນຕະລາຍຕໍ່ຄົນຖືພາກ່ວາຄົນປົກກະຕິ. ຫາກເປັນແລ້ວຈະເກີດອາການແຊກຊ້ອນຮ້າຍແຮງ.ໂດຍສ່ວນໃຫ່ຍການຮັບວັກຊີນຄວນໄດ້ຮັບການສັກໃນທຸກໆ 1 ປີ ໃນແມ່ຍິງຖືພາຈະໄດ້ຮັບວັກຊີນໃນໄຕມາດທີ 3 ຫຼັງ 28 ອາທິດ.
* ແຕ່ເຖີງຢ່າງໃດກໍ່ຕາມຍັງມີຢູ່”ວັກຊິນທີ່ຫ້າມໃນລະຫວ່າງການຖືພາ”ເຊັ່ນກັນ
* ວັກຊີນທີ່ບໍ່ຄວນສັກໃນເວລາຖືພາເຊັ່ນ: ວັກຊີນປ້ອງກັນໂຣກໝາກສຸກ,ໃສ, (Varicella) zoster ແລະ ວັກຊີນຄາງທູມ,ຫັດ ຫັດເຢີມັນ ( Measles, mumps, rubella ) ອາດຈະເຮັດໃຫ້ລູກໃນທ້ອງຕິດເຊື້ອແລະ ພິການໃນອະໄວຍະວະຕ່າງໆເຊັ່ນ: ຫູ, ຕາ, ຫົວໃຈ, ແຂນຂາ ແລະ ສະໝອງ. ສະນັ້ນ, ຖ້າວາງແຜນໃຫ້ມີລູກ, ຢາວັກຊີນນີ້ຄວນໄດ້ຮັບກ່ອນທີ່ຈະຖືພາ. ຖ້າທ່ານຕ້ອງການໄດ້ຮັບຢາວັກຊີນ ຫັດເຢີມັນ (Rubella vaccine), ຄວນແນະນຳໃຫ້ສັກກ່ອນຖືພາຫຼາຍກວ່າ 1 ເດືອນ ຫຼື ສັກຫຼັງຄອດທັນທີ 1 ເຂັມ ແລະ ສີດເຂັມທີ່ 2 ຫ່າງຈາກເຂັມທຳອິດໜຶ່ງເດືອນເປັນຕົ້ນ